open-index/open-wikipedia-markdown huggingface dataset:
Ivan Utrobin

**Ivan Stepanovitš Utrobin** (; 10. maaliskuuta 1934 Orlovka, Tatarstanin ASNT – 25. kesäkuuta 2020) oli Neuvostoliittoa edustanut maastohiihtäjä ja olympiamitalisti.

Utrobin edusti seuratasolla moskovalaista Trud-seuraa. Hän oli mukana maansa pronssia voittaneessa 4 × 10 kilometrin viestijoukkueessa sekä Zakopanen MM-kisoissa 1962 että Innsbruckin olympialaisissa 1964. Hän voitti Neuvostoliiton mestaruuden yhteensä 12 kertaa vuosina 1960–1968 ja toimi uransa jälkeen hiihtovalmentajana. Utrobinin syntymäpäivänä 10. maaliskuuta on järjestetty vuodesta 1978 lähtien vuosittaiset hiihtokilpailut Krasnogorskissa, jossa Utrobin harjoitteli uransa aikana.

Utrobin kuoli 86-vuotiaana 25. kesäkuuta 2020.

## Lähteet
* 

### Viitteet

## Aiheesta muualla
*
Laurence Jackson

**Laurence Jackson** (16. syyskuuta 1900 Carnwath – 27. heinäkuuta 1984 Biggar) oli brittiläinen curlingpelaaja ja olympiavoittaja. Hän voitti kultaa Chamonix’n olympialaisista 1924.

Hänen isänsä William Jackson pelasi myös Chamonix’n olympialaisten kultamitalijoukkueessa.

## Lähteet
Rantamerisiili

**Rantamerisiili** (*Psammechinus miliaris*) on Diadematoidea-lahkoon kuuluva pieni, vihertävä merisiili, joka elää Koillis-Atlantin rannikoilla.

## Koko ja ulkonäkö
Rantamerisiilillä on litteä, vihertävä ruumis, jonka läpimitta on enintään 5 senttimetriä. Tukirangon pinnalla on runsaasti vihertäviä kalkkipiikkejä, joiden kärki on violetti. Niiden lomassa on kahdenlaisia pihtipiikkejä eli *pedikellaarioita*, joista toiset ovat pyöreäpäisiä ja toiset kolmileukaisia. Pihtipiikkejä on runsaasti myös pientä suuaukkoa ympäröivissä paksuissa kalkkilevyissä.

## Levinneisyys
Rantamerisiili elää Koillis-Atlantissa vyöhykkeellä, joka ulottuu pohjoisessa Islannin rannikolle ja etelässä Marokkoon ja Azoreille. Sitä ei tavata Välimeressä eikä Grönlannin tai Pohjois-Amerikan rannikolla.

## Elinympäristö
Nimensä mukaisesti rantamerisiili elää rantavyöhykkeellä, mutta yksittäisiä eläimiä on löydetty aina 100 metrin syvyydestä asti.

## Lisääntyminen
Rantamerisiili voi risteytyä ruokamerisiilin (*Echinus esculentus*) kanssa.

## Lähteet

## Aiheesta muualla
Axel Johnson

**Axel Johnson** (23. maaliskuuta 1844 Jönköping – 13. toukokuuta 1910 Tukholma) oli ruotsalainen liikemies ja telakoitsija. Hän perusti muun muassa perheyhtiön Axel Johnsongruppen.

Axel Johnson aloitti uransa kauppiaana jo kolmetoistavuotiaana kotikaupungissaan, mutta muutti 1862 Tukholmaan. Vuonna 1873 hänellä oli jo sen verran, pääomaa että pystyi perustamaan A. Johnson & co:n, joka muun muassa osti kivihiiltä Englannista. Kun laivat lähti paluumatkalle, hän lastasi ne ruotsalaisella puutavaralla, raudalla ja teräksellä. Hän oli monen ruukin perustamisen takana. Höyrylaivoja hän hankki jo 1880-luvulla ja perusti vuonna 1890 varustamo, Rederiaktiebolaget Nordstjernanin. 

Hän oli Siamin konsulina vuodesta 1892.
 
Vuonna 1875 hän meni naimisiin Annie Wietlingin kanssa, ja sai viisi poikaa, muun muassa Axel Ax:son Johnsonin, teollisuusmiehen Helge Axelsson Johnsonin ja diplomaatin Harry Axelsson Johnson.

## Lähteet
*Helge Ax:son Johnsons stiftele : Historisk bakgrund 
*Olov Hölcke, artikel i *Svenska män och kvinnor* del 4, Stockholm : Albert Bonniers förlag 1948
*Gardar Sahlberg, *Berömda svenskar från tolv sekler*, Stockholm : Bonniers Fakta, 1981, s.175
Iván Molina

**Iván Molina** (s. 16. kesäkuuta 1946) on kolumbialainen tennispelaaja. Ranskan avoimissa 1974 hän voitti sekanelinpelin Martina Navrátilován kanssa voitettuaan loppuottelussa Rosie Reyesin ja Marcelo Laran. Ranskan avointen 1977 sekanelinpelin loppuottelussa hän hävisi Florenta Mihai kanssa Mary Carillolle ja John McEnroelle.

Parhaimmillaan hän sijoittui ATP-maailmanlistalla sijalle 40 huhtikuussa 1976. Hän edusti Kolumbiaa Davis Cupissa 17 maaottelussa vuosina 1970–1979.

## Lähteet
Marianna Nagy

**Marianna Nagy** on ainakin seuraavien henkilöiden nimi: 

* Marianna Nagy (1929-2011), unkarilainen taitoluistelija
* Marianna Nagy, unkarilainen kaukalopikaluistelija
* Marianna Nagy, unkarilainen käsipalloilija
Sergei Šupletsov

**Sergei Borisovitš Šupletsov** (; 25. huhtikuuta 1970 Tšusovoi &ndash; 14. heinäkuuta 1995 La Clusaz, Ranska) oli venäläinen freestylehiihtäjä ja olympiamitalisti. Hän voitti hopeaa kumparelaskusta Lillehammerin olympialaisissa 1994, jonka lisäksi hän sai MM-kilpailuista kolme mitalia, joista kaksi oli kultaisia ja yksi pronssinen. 

Šupletsov menehtyi moottoripyöräonnettomuudessa La Clusazissa vuonna 1995. 

## Lähteet
HMS Bicester

**HMS Bicester** on ollut kolmen Britannian Kuninkaallisen laivaston aluksen nimenä.

* HMS Bicester (1917), Hunt-luokan miinanraivaaja
* HMS Bicester (L34), Hunt-luokan hävittäjä
* HMS Bicester (M36), Hunt-luokan miinantorjunta-alus.
Marianna Nagy (taitoluistelija)

**Marianna Nagy** (13. tammikuuta 1929 Szombathely – 2. toukokuuta 2011) oli unkarilainen taitoluistelija ja olympiamitalisti. Hän kilpaili pariluistelussa veljensä Lászlón kanssa ja voitti yhteensä 12 arvokisamitalia, joista kaksi oli olympialaisista, kolme MM-kisoista ja seitsemän EM-kilpailuista. 

## Lähteet

* Nagyn profiili sports-reference.com -sivustolla  

### Viitteet
HMS Calpe

**HMS Calpe** on ollut kahden Britannian Kuninkaallisen laivaston aluksen ja yhden tukikohdan nimenä.

* HMS Calpe (1800), 14-tykkinen sluuppi
* HMS Calpe (L71), Hunt-luokan hävittäjä
* HMS Calpe (tukikohta), Gibraltarin laivastonreservinesikunta vuoteen 1993.
Viirupriinia

**Viirupriinia** (*Prinia crinigera*) on aasialainen varpuslintu. Sen elinympäristö ulottuu Afganistanin itäosista Pakistanin ja Intian pohjoisosien kautta Himalajan rinteille ja Nepaliin, sekä Myanmarin pohjois- ja länsiosiin, Kiinaan ja Taiwaniin. Lajista tunnetaan kuusi alalajia. Brian Houghton Hodgson kuvaili lajin holotyypin Nepalista 1836.

## Lähteet
Rolvsøya

**Rolvsøya** (pohjoissaameksi: *Gádde-Iččát*) on saari Moseijan kunnassa Finnmarkin läänissä Pohjois-Norjassa. Saaren pinta-ala on 88,78 neliökilometriä ja asukasluku 65. Se on kunnan suurin saari

Toisen maailmansodan tuoksinassa brittiläisen sukellusveneen ampuma torpedo osui hurtigrutenlaiva *[[DS Richard With]]iin* ja se haaksirikkoutui Rolvsøyan luona 13. syyskuuta 1941. Haaksirikossa kuoli 103 henkeä.

## Lähteet
Suokumaanjärvi

**Suokumaanjärvi** on järvi Lappeenrannassa Suokumaan kylän lähettyvillä Suomen ja Venäjän rajalla. Ennen 1930–1940-lukujen sotia Jääskeen kuuluneessa Kuurmanpohjassa järvestä käytettiin myös nimeä **Hiirenjärvi**.

Järven pinta-ala on noin 280 hehtaaria, ja pieni osa sen itäpäästä sijaitsee Venäjän puolella. Järven keskisyvyys on viisi metriä ja suurin syvyys 10 metriä. Se muodostuu yhdestä selästä. Venäjän rajan tuntumassa ovat järven ainoat saaret, Himmaansaari ja Kaikkaanluodot. Järvi on pääasiassa luhta- ja ruovikkorantainen. Sen ympärillä on rakennuksia, jotka ovat pääasiassa keskittyneet länsi- ja pohjoisrannalle. Länsirannalla Haapaniemessä on uimaranta.

Järvi on kolmehaaraisen, Salpausselän rinteiltä alkunsa saavan Suokumaanjoen vesistön suurin. Suokumaanjoki laskee järveen, ja Venäjän puolella järvi yhtyy Hiirenjoen ja Kuurmanjoen kautta Vuokseen. Vesistöä kuormittaa maatalouden hajakuormitus sekä läheiset Konnunsuon vankila ja Höytiönsuon turvetuotantoalue. Järven fosfori- ja typpipitoisuus on korkea, ja se on voimakkaasti rehevöitynyt ja happiongelmallinen. Vesi on väriltään tummaa humusta.

Järvi on osa valtakunnallisesti arvokasta Konnunsuon – Joutsenon kirkonkylän maisema-aluetta. Sen pesimälinnustoon kuuluvat muun muassa ruisrääkkä, tuulihaukka, nuolihaukka, ampuhaukka ja harmaapäätikka. Järven lounaispää on valtakunnallisen lintuvesien suojeluohjelman kohde. Järvellä harjoitetaan vapaa-ajan kalastusta, ja se kuuluu Etelä-Karjalan kalatalouskeskuksen Kaakonkulman kalastusalueeseen. Järven luontaiseen kalalajistoon kuuluvat ahven, särki, hauki, made ja kiiski, joiden lisäksi järveen on istutettu kuhaa, lahnaa, siikaa ja karppia. Erityisesti järvi on tunnettu kuhastaan.

12. divisioona, johon kuului muun muassa Jalkaväkirykmentti 26 eli niin sanottu Ässärykmentti, kävi taisteluja Suokumaanjärven ja Kuurmanpohjan alueella jatkosodassa kesällä 1941.

## Lähteet

## Aiheesta muualla

* Suokumaanjärvi Kansalaisen karttapaikassa
Covington

**Covington** voi viitata seuraaviin:

* Covington (Georgia)
* Covington (Indiana)
* Covington (Kentucky)
* Covington (Louisiana)
* Covington (Michigan)
* Covington (Nebraska)
* Covington (New York)
* Covington (Ohio)
* Covington (Oklahoma)
* Covington (Tennessee)
* Covington (Texas)
* Covington (Virginia)
* Covington (Washington)
* Fort Covington (New York)
Tysnesøy

**Tysnesøy** on 198 neliökilometriä laaja vuoristoinen saari, joka sijaitsee Norjan rannikolla Bergenin eteläpuolella. Se on suurin maa-alue, joka kuuluu Tysnesin kuntaan. Saaren korkein kohta on Tysnessåta (753 m), ja sieltä on siltayhteys mantereelle sekä säännölliset lauttayhteydet Stordin saarelle lounaassa sekä Halhjemin ja Bergenin kuntiin pohjoisessa. Tärkeimpiä elinkeinoja ovat kalastus ja maanviljely.

## Lähteet
Erich Herker

**Erich Otto Friedrich Herker** (25. syyskuuta 1905 Belleben – 2. syyskuuta 1990 Berliini) oli saksalainen jääkiekkoilija ja olympiamitalisti. Hän edusti seuratasolla Berliner SC:tä ja pelasi hyökkääjänä. Herker oli mukana maansa pronssia voittaneessa joukkueessa Lake Placidin olympialaisissa 1932. Hän pelasi turnauksessa kaksi ottelua ja teki yhden maalin. 

## Lähteet
 
* Herkerin profiili sports-reference.com -sivustolla
Luhtapriinia

**Luhtapriinia** (*Laticilla burnesii*) on aasialainen varpuslintu, joka elää Pakistanissa Induksen laaksossa ja Punjabissa, sekä myös läheisillä alueilla Intian puolella. Erillinen populaatio elää Intian koillisnurkassa Brahmaputran laaksossa Assamissa ja Biharissa sekä läheisellä alueella Bangladeshin pohjoisosassa. Lajin luokittelussa on eri näkökantoja. Edward Blyth kuvaili lajin holotyypin Sindistä Pakistanista 1844.

## Lähteet
Open 13

**Open 13 Provence** on helmikuussa Marseillessa, Ranskassa järjestettävä miesten tennisturnaus. Turnaus järjestettiin ensimmäisen kerran vuonna 1993. Turnaus pelataan Palais des Sports de Marseille -nimisellä kentällä ja se kuuluu ATP World Tour 250 -sarjaan.

## Tulokset
### Kaksinpeli

### Nelinpeli

## Lähteet
* Turnaus ATP World Tourin sivuilla 

## Aiheesta muualla
* Viralliset kotisivut
Stord (saari)

**Stord** on 241 neliökilometriä laaja vuoristoinen saari, joka sijaitsee Norjan rannikolla Bømlon ja Tysnesøyn saarten välissä. Sen pohjoispuoli kuuluu Fitjarin ja eteläpuoli Stordin kunnalle. Saaren korkein kohta on Mehammarsåta (749 m).

## Lähteet
KTVU

**KTVU** on Foxin omistama ja operoima televisiokanava, jonka näkyvyysalueena toimii San Franciscon lahden ympäristö Kalifornian osavaltiossa Yhdysvalloissa. KTVU on rekisteröity Alamedan piirikunnan pääkaupunkiin Oaklandiin.

## Lähteet
Koripallo kesäolympialaisissa 1976

**[[Kesäolympialaiset 1976|Vuoden 1976 kesäolympialaisten]] [[koripallo]]** järjestettiin 18. &ndash; 27. heinäkuuta 1976 Centre Étienne Desmarteaussa ja Montreal Forum'ssa Montrealissa. Tämä oli yhdeksäs kerta, kun laji oli mukana olympialaisten ohjelmassa virallisena lajina. Mukana oli 213 osanottajaa 13 maasta.

## Mitalistit
### Miehet

### Naiset

## Lopputulokset
### Miehet

### Naiset

## Mitalitaulukko

## Lähteet
*Basketball at the 1976 Montréal Summer Games
Muukonsaari

**Muukonsaari** on Saimaan saari Lappeenrannassa. Se sijaitsee Joutsenon keskustaan kuuluvan Pyöhiänniemen edustalla, kapean Muukonsalmen vastarannalla. Pöyhiänniemen eteläpuolella olevasta Likosenlahden (Likasienlahden) satamasta saareen on matkaa vesitse noin kolme kilometriä.

Saaren koillisosassa on retkeilyalue ja leirikeskus. Rakennettua alaa keskuksessa on yhteensä 178 neliömetriä, ja päärakennuksen lisäksi keskuksessa on saunarakennus ja neljä nukkuma-aittaa, joihin mahtuu majoittumaan yhteensä noin 30 henkilöä. Leirikeskuksen rannassa on venelaituri, uimalaituri ja nuotiopaikka.

Lappeenrannan kaupungin nuorisotoimen luopuessa leirikeskuksen käytöstä kesällä 2013, siirtyi paikka Etelä-Karjalan virkistysaluesäätiön hoitoon. Nykyisin alueella voi retkeillä ja veneillä jokamiehenoikeuksin. Alueella olevat grillikatos ja kuivakäymälät ovat kaikkien käytössä. Alueella olevia leirikeskuksen rakennuksia (mökit, sauna ja ruokalarakennus) voi säätiöltä vuokrata erikseen.

Leirikeskuksen pihasta lähtee noin kilometrin pituinen luontopolku saaren pohjoiskärjessä olevalle Lehmusniemen lehtoalueelle, joka rauhoitettiin vuonna 1985. Valtion ympäristöhallinnon aluekuvauksessa neljän hehtaarin laajuista aluetta kuvaillaan ”eteläsuomalaisittain kasvillisuudeltaan poikkeuksellisen edustavaksi ja monipuoliseksi”.

## Lähteet
### Huomioita

### Viitteet

## Aiheesta muualla

* Muukonsaari Kansalaisen karttapaikassa
Oskar Werner

**Oskar Werner** (alk. *Oskar Josef Bschließmayer*, 13. marraskuuta 1922 Gumpendorf, Itävalta – 23. lokakuuta 1984) oli itävaltalainen näyttelijä, jonka kansainvälinen maine sai alkunsa Francois Truffaut’n ohjaamasta elokuvasta *[[Jules ja Jim]]*.

Werner pääsi 18-vuotiaana Itävallan kansallisteatteriin Burg-teatteriin ja teki ensiesiintymisensä lokakuussa 1941, mutta joutui jo marraskuussa Wehrmachtiin. Hän oli pasifisti ja teeskenteli loukkaantumista putoamalla hevosen selästä. Hän pääsi perunankuorijaksi ja vessojen siivoojaksi. Vuonna 1944 hän avioitui puoliksi juutalaisen Elisabeth Kallinan kanssa. He saivat tyttären Eleonoran ja pakenivat sodan loppuajaksi Wienerwaldiin.

Sodan päätyttyä Werner palasi Burg-teatteriin. 1950 hän esiintyi Englannissa, jossa hän näytteli näytelmän *Der Engel mit der Posaune* englanninkielisessä versiossa roolin, jota hän oli jo aiemmin esittänyt. Muutaman Saksassa ja Itävallassa tekemänsä elokuvaroolin jälkeen hän siirtyi Hollywoodiin, jossa hän näytteli sotaelokuvassa *[[Vakoilijana omassa maassaan]]*. Kun luvatut lisäroolit jäivät toteutumatta, hän palasi Eurooppaan ja asettui Liechtensteiniin. Ura teatterissa jatkui, ja tauon jälkeen hän näytteli jälleen myös elokuvissa, muun muassa Max Ophülsin ohjaamassa *[[Lola Montès]]issa*. Francois Truffaut’n ohjaus *[[Jules ja Jim]]* toi hänelle niin kriitikkojen arvostusta kuin kansainvälistä huomiotakin. Sen jälkeen hän teki useita rooleja, muun muassa palkitut *[[Narrilaiva]]* (1965) ja *[[Mies kylmästä (elokuva)|Vakoilija kylmästä]]* (1965), ja vuonna 1966 Truffaut’n ohjauksessa kirjoja polttavan palomiehen roolin elokuvassa *[[Fahrenheit 451 (elokuva)|Fahrenheit 451]]*. Viimeinen rooli hänellä oli elokuvassa *[[Kirottujen laiva]]* (1972).

Alkoholismi ja mielenterveysongelmat rapauttivat niin hänen terveytensä kuin uransakin, ja hän kuoli sydänkohtaukseen kaksi päivää Truffaut’n kuoleman jälkeen.

Wernerillä on poika Felix Florian Werner suhteesta Diane Andersonin kanssa.

## Filmografia
* *Engel mit der Posaune, Der* (*[[Tuomion enkeli]]*) 1948 
* *[[Eroica (vuoden 1949 elokuva)|Eroica]]* 1949 (Karl)
* *The Wonder Kid* (*[[Kiristäjien jäljillä]]*) 1950 
* *Decision Before Dawn* (*[[Vakoilijana omassa maassaan]]*) 1951 
* *Mozart* (*[[Kuolema ei heitä erottanut]]*) 1955 
* *Der Letzte Akt* (*[[Hitlerin viimeiset päivät]]*) 1955 (kapteeni Wüst)
* *Lola Montès* (*[[Skandaalikuningatar Lola Montès]]*) 1955 (opiskelija)
* *Jules et Jim* (*[[Jules ja Jim]]*) 1961 (Jules)
* *The Spy Who Came in from the Cold* (*[[Mies kylmästä (elokuva)|Mies kylmästä]]*) 1965 (Fiedler)
* *[[Fahrenheit 451]]* 1966 (Guy Montag)
* *The Shoes of the Fisherman* (*[[Kalastajan kengät]]*) 1968 
* *Interlude* (*[[Välikohtaus]]*) 1968 (Stefan Zelter)
* *Columbo: Playback* (*[[Columbo]]*: "Kuolema kuvaruudussa") 1974 
* *Voyage of the Damned* (*[[Kirottujen laiva]]*) 1976 (tri Kreisler)

## Lähteet

## Aiheesta muualla
*Oscar Werner -sivusto
KNM Arendal

**KNM Arendal** (viirinumero L03, vuoden 1950 jälkeen D310 ja vuodesta 1956 F310) oli Britannian kuninkaallisen laivaston Norjan  laivastolle toisen maailmansodan lopulla lainaama Hunt-luokan tyypin II saattuehävittäjä *[[HMS Badsworth]]*, jonka Norja myöhemmin osti ja luokitteli fregatiksi.

## Valmistus

Alus tilattiin Cammell Lairdilta Birkenheadistä, missä köli laskettiin 15. toukokuuta 1940. Alus laskettiin vesille 17. maaliskuuta 1941 ja otettiin palvelukseen 8. elokuuta 1944 Norjan laivastossa.

## Palvelus
Alus siirrettiin 8. elokuuta 1944 Norjan laivastolle lainaan, jolloin se nimettiin *KNM Arendaliksi*. Alus sijoitettiin syyskuussa Harwichiin 16. hävittäjälaivueeseen ja se aloitti lokakuussa korjaustöiden päätyttyä satama-alueella koeajot. Varsinaiset koeajot aloitettiin marraskuussa, minkä jälkeen alus siirrettiin koulutukseen ennen operationaalista palvelusta. *Arendal* liittyi joulukuussa uuteen laivueeseensa Harwichissa aloittaen saattueiden suojaamisen ja meriliikenteen valvonnan Pohjanmerellä ja Kanaalissa.

Alus taisteli 25. toukokuuta 1945 *ORP Krakowiakin* kanssa Thamesin suistossa miinoittavia E-veneitä vastaan. Aluksen laina-aikaa jatkettiin toukokuussa, vaikka Euroopan sotatoimien päättyisivät. Norjan hallitus lunasti aluksen sotatoimien päätyttyä.

Alus luokiteltiin 1956 fregatiksi. Sitä käytettiin kadettien koululaivana ennen sen poistamista aktiivipalveluksesta 1961. Se romutettiin 1965.

## Lähteet
*
*
*

### Viitteet
Dorvyžy

**Dorvyžy** (udmurtiksi Дорвыжы, "kotikansan sukujuuri") on udmurtilainen kansalliseepos. Sen kirjoitti 1920-luvulla venäläinen Mihail Hudjakov, joka myös keräsi siihen runot. Alkuperäinen versio kirjoitettiin venäjän kielellä otsikkona *Песнь об удмуртских батырах* ("Laulu udmurtilaisesta bogatyrista"). Se perustui N. Pervuhinin, G. Potaninin, B. Gavrilovin, B. Munkácsin, K. Chainikovin (K. Gerd) ja A. Spicynin folkloristiikan teoksiin ja se rakentui kalevalamittaan. Vuonna 2004 V M. Vanushev käänsi eepoksen udmurtiksi otsikolla *Дорвыжы*. Vuonna 2009 sen suomensivat kalevalamitan rakenteella Esa-Jussi Salminen ja Jorma Vakkuri.

*Dorvyžyssa* on sekaisin myyttiä ja historiaa ja se kertoo sankareiden Ozhmegin, Dokjan ja Dondyn pojan teoista. Eepoksen pääjumalat ovat taivaanjumala Inmar, maanjumala Kyldyśin ja säänjumala Kuaź. Eepoksessa mainitaan myös kansoja kuten tataarit ja marilaiset sekä paikkoja kuten Cheptsa, Kilmez-joki ja Sudža. *Dorvyžyssa* on kymmenen laulua ja alkusanat-osa.

## Lähteet

## Aiheesta muualla
*Дорвыжы  
*Kulta-aikaa odottaen 
*Votjakkien lauluissa itää
Mikko Räisänen (tuottaja)

**Mikko Kullervo Räisänen** (s. 5. helmikuuta 1963) on suomalainen televisiotuottaja, jonka näkyvin työtehtävä on ollut *[[Big Brother]]* -formaatin suomalaisversion tuottaminen Sub-kanavalle. Räisäsen ura media-alalla alkoi Turun Sanomien kesätoimittajana, jonka jälkeen hän on työskennellyt radiossa ja televisiossa. Hän on tuottanut Yleisradiolle nuorten N.Y.T. -makasiiniohjelmaa ja oli mukana perustamassa Nelosen uutistoimitusta. 

Ennen Big Brotheria hän toimi Nordisk Filmin tuottajana ja country managerina sekä mainoselokuvien tuottajana ja Crea Videon toimitusjohtajana. Big Brotheria hän tuotti vuosina 2006–2014. Räisänen siirtyi Lucy Loves Stories -tarinankerrontayhtiön toimitusjohtajaksi maaliskuussa 2015.

Räisänen voitti suomenmestaruushopeaa vuosina 2011 ja 2015 Formula 18 -katamaraanipurjehduksessa. Hän edustaa Helsingfors Segelklubb -pursiseuraa. Vuonna 2015 hän voitti PM-hopeaa samassa lajissa ja vuonna 2016 Suomen mestaruuden.

Sotilasarvoltaan Räisänen on reservin yliluutnantti. Mikko Räisäsen isä oli Sisä-Suomen sotilasläänin komentaja kenraalimajuri Seppo Räisänen.

## Lähteet

## Aiheesta muualla
* Lion of Finland Sailing Team Facebook-sivu
* Lucy Loves Storiesin verkkosivu
Eevan päiväkirja

**Eevan päiväkirja** on Mark Twainin vuonna 1906 ilmestynyt humoristinen pienoisromaani. Teos kertoo Aatamista ja Eevasta Eedenissä. Twain kirjoitti teoksen pian vaimonsa kuoleman jälkeen.

## Lähteet

## Aiheesta muualla

* E-kirja, ei kuvitusta 
* E-kirja, Lester Ralphin kuvitus (Gutenberg-projekti) 
* [Äänikirja [LibriVox]] 
* Anna Franck: Eevan päiväkirja. Turun ylioppilaslehti 28.3.2008.
* Erkki Kanerva: Rakkaudentunnustus naiselle. Turun sanomat 19.2.2008.
* Hannu Waarala: Eevan päiväkirja. Savon sanomat 25.3.2008.
* Jan Blomstedt: Viattomuuden utopia. Helsingin sanomat 2.3.2008.
The Sims 3: Iltahuvit

**The Sims 3: Iltahuvit** () on *[[The Sims 3]]* -videopelin kolmas lisäosa. Peli ilmestyi lokakuussa 2010. Pelissä on uusi naapurusto Bridgeport, joka ottaa vaikutteita muun muassa New Yorkista.

## Uusia ominaisuuksia
* Sim voi muuttaa kerrostaloasuntoon.
* Kerrostaloihin voi suunnitella asuntoja.
* Taloihin voi rakentaa hissejä.
* Kaupungissa on metroasemia.
* Yökerhot, pubit ja baarit.
* Uusia soittimia, kuten piano ja rummut.
* Sim voi muuttua vampyyriksi.
* Uusia uria, kuten elokuvaohjaaja ja näyttelijä; sim pystyy myös perustamaan bändin ja opettelemaan baarimestarin taidon.
* Naispuolisten simien rintojen kokoa voi muokata; julkaistu myöhemmin päivityksenä myös peruspeliin.

## Lähteet
Koripallo kesäolympialaisissa 1984

**[[Kesäolympialaiset 1984|Vuoden 1984 kesäolympialaisten]] [[koripallo]]** järjestettiin 29. heinäkuuta &ndash; 10. elokuuta 1984 The Forum'ssa, Inglewoodissa, Los Angelesissa. Tämä oli 11. kerta kun laji oli mukana olympialaisten ohjelmassa virallisena lajina. Mukana oli 213 osanottajaa 13 eri maasta.

## Mitalistit
### Miehet

### Naiset

## Ottelut
### Miehet
#### Alkulohkot
##### Lohko A

##### Lohko B

#### Pudotuspelit

#### Lopputulokset

### Naiset
#### Alkulohko

#### Lopputulokset

## Mitalitaulukko

## Lähteet
*Basketball at the 1984 Los Angeles Summer Games
Bømlo (saari)

**Bømlo** (myös **Bømmeløy**) on 171 neliökilometriä laaja vuoristoinen saari, joka sijaitsee Norjan rannikolla Bømlavuonon pohjoisrannalla. Se on suurin maa-alue, joka kuuluu Bømlon kuntaan. Saaren korkein kohta on Siggjo (474 m).

## Lähteet
Arrested for Driving While Blind

**Arrested for Driving While Blind** on blues rock -yhtye ZZ Topin kappale. Se julkaistiin singlenä sekä albumilla *[[Tejas (albumi)|Tejas]]* vuonna 1977.

## Yleistä kappaleesta

”Arrested for Driving While Blind” edustaa yhtyeelle melko tyypillistä blues-rakenteista rock-kappaletta. Kappale julkaistiin singlenä vuonna 1976. Singlen b-puolena on ollut eri kappaleita, kuten yhtyeen esikoisalbumilla vuonna 1971 alun perin julkaistu kappale ”Neighbor, Neighbor” ja mm. Alankomaiden julkaisussa toinen hittisingle ”It's Only Love”.

Kappaleen sanoituksessa varoitetaan ajamasta autolla alkoholin vaikutuksen alaisena. Basisti Dusty Hill on kertonut, että ei ole koskaan ajanut autoa humalassa, vaikka se on joskus ollutkin lähellä. Hän myös huomauttaa, että kappaleen luullaan usein virheellisesti yllyttävän humalassa ajamiseen.

ZZ Top esitti kappaleen usein konserteissa 1980-luvulle saakka, minkä jälkeen sitä on esitetty erittäin harvoin.

## Singlen sisältö
**A-puoli**
#
**B-puoli**
#

*Joissain painoksissa ”Neighbor, Neighborin” tilalla: 

## Vastaanotto
”Arrested for Driving While Blind” sijoittui kotimaansa The Billboard Hot 100 -singlelistalla sijalle 91, joten se menestyi kehnommin kuin toinen *Tejasin* singlehitti ”It's Only Love”, joka sijoittui samalla listalla 44:nneksi.

## Julkaisut
Kappale on Tejasin kaikkien 11 eri painoksen ja singlejen lisäksi julkaistu yhtyeen kokoelma-albumeilla *[[Rancho Texicano: The Very Best of ZZ Top]]* ja *[[Chrome, Smoke & BBQ]]* ja livealbumilla *[[Double Down Live]]*.

## Kokoonpano
* Billy Gibbons – kitara ja laulu
* Dusty Hill – bassokitara
* Frank Beard – rummut

## Lähteet
ATP Tour 250

**ATP World Tour 250** (aiemmin myös nimillä *International Series* ja *World Series*) on joukko tennisturnauksia ATP-kiertueella. 250-sarja on pienin luokka ATP-kiertueella. Muita luokkia ovat ATP World Tour Masters 1000 ja ATP World Tour 500.

Sarjaan kuuluu 40 turnausta, joista jokaisesta voittaja saa 250 ranking-pistettä. Turnauksissa on joko 28, 32 tai 48 pelaajaa kaksinpelissä ja 16 paria nelinpelissä.

## Turnaukset

## Katso myös
* ATP World Tour Masters 1000
* ATP World Tour 500

## Aiheesta muualla
* ATP World Tourin viralliset sivut
* International Tennis Federation (ITF) viralliset sivut
Grétar Steinsson

**Grétar Rafn Steinsson** (s. 9. tammikuuta 1982 Siglufjörður) on islantilainen jalkapalloilija, pelipaikaltaan oikea puolustaja. Steinsson edustaa Englannin valioliigassa pelaavaa Bolton Wanderersia. Hän kuuluu myös Islannin maajoukkueen vakionimiin.

## Ura
Grétar aloitti uransa paikallisseura KS Siglufjörðurissa, josta hän myöhemmin siirtyi pääsarjaseura Íþróttabandalag Akranessiin. Hän pelasi seurassa viisi vuotta, kunnes siirtyi sveitsiläiseen Young Boysiin.

Vuonna 2006 Grétar siirtyi Eredivisiessä pelaavan AZ Alkmaarin riveihin. Heinäkuussa 2007 Steinsson oli siirtymässä Middlesbroughiin, mutta siirto kariutui viime hetkillä. Hän pelasi AZ:ssä yhteensä 61 liigaottelua, joissa hän viimeisteli seitsemän maalia.

Tammikuussa 2008 Grétar teki 3,5 miljoonan punnan arvoisen sopimuksen Englannin valioliigassa pelaavan Bolton Wanderersin kanssa. Hän debytoi seurassa kolme päivää siirron jälkeen Newcastlea vastaan. Hän teki ensimmäisen maalinsa Boltonissa helmikuussa 2008 Stoke Cityä vastaan. Toisella Bolton-kaudellaan 2008–2009 Grétar sai paljon vastuuta pelaten yhtä vaille kaikissa liigaotteluissa. Seuraavalla kaudella hän sai vähemmän vastuuta pelaten 28 ottelussa.

Grétar kuuluu myös Islannin maajoukkueen vakiorinkiin. Hän debytoi maajoukkueessa maaliskuussa 2002 Brasiliaa vastaan. Hän on edustanut myös maan nuorisomaajoukkueita.

## Lähteet

## Aiheesta muualla
* Steisson Soccerbasessa
Dekel Keinan

**Dekel Keinan** (s. 15. syyskuuta 1984 Rosh HaNikra) on israelainen jalkapalloilija, pelipaikaltaan keskuspuolustaja. Hän edustaa Englannin valioliigassa pelaavaa Blackpoolia. Hän edustaa myös Israelin maajoukkuetta.
Jelle Van Damme

**Jelle Van Damme** (s. 10. lokakuuta 1983 Lokeren) on belgialainen jalkapalloilija, pelipaikaltaan puolustaja. Van Damme edustaa Belgian Pro Leaguen Standard Liègeä. 

## Lähteet
WWE Backlash

**Backlash** oli showpaini pay-per-view (PPV) tapahtuma, minkä tuotti World Wrestling Entertainment (WWE), joka huhtikuu (lukuun ottamatta vuoden 2005 Backlashia). Backlash keksittiin vuonna 1999, mutta silloin se toimi In Your House tapahtuman otsikkona.

Vuonna 2000 tapahtumasta tuli WWE:n jokavuotinen PPV. Vuonna 2004 Backlashista tuli RAW brändin oma pay-per-view tapahtuma. Vuonna 2007 Backlashissa esiintyi ensimmäistä kertaa kolme eri brändiä: ECW, SmackDown ja RAW. Tämä oli virallisesti ensimmäinen tapahtuma, kun PPV:den jakaminen brändeihin loppui.

Vuonna 2010 Extreme Rules paikkasi Backlashin huhtikuun tapahtumana.

## Tapahtumat

## Lähteet
* Viralliset Backlashin sivut
Haapaveden lentokenttä

**Haapaveden lentokenttä** eli **Kytökylän lentokenttä** on Haapaveden keskustan itäpuolella Kytökylässä sijaitseva lentokenttä.

Kentällä on ultrakevytlentotoimintaa, purjelentoa ja muun muassa Pyhäjokialueen Ilmailukerho r.y. kouluttaa lentäjiä. Kesäisin Raahen Ilmailijat r.y. harjoittaa kentällä purjelentotoimintaa. Kerholla on kaksi purjelentokonetta ja lisäksi kentältä lentää puolenkymmentä yksityisomistuksessa olevaa konetta.

## Lähteet

## Aiheesta muualla
* VFR Suomi/Finland – Haapaveden lentopaikka 
* Haapaveden lentopaikka
* 
* Pyhäjokialueen ilmailukerho
Backlash (2001)

**Backlash (2001)** oli pay-per-view (PPV) showpainitapahtuma, jonka tuotti World Wrestling Federation (WWF). Seitsemän ottelun painitapahtuma järjestettiin 29. huhtikuuta 2001 Allstate Arenalla Rosemontissa, Illinoisissa, Yhdysvalloissa, ja se oli kolmas WWE Backlash-tapahtuma.

Pääotteluna oli tag team -ottelu WWF-mestaruudesta, WWF Intercontinental -mestaruudesta ja WWF Tag Team -mestaruudesta. Ottelemassa olivat The Power Trip eli Triple H ja Steve Austin sekä Brothers of Destruction eli The Undertaker ja Kane. Tarkoituksena oli, että mikäli The Power Trip selättää jommankumman Brothers of Destructionista, he voittavat WWF Tag Team -mestaruudet. Tällöin Brothers of Destructionin jäsen voisi voittaa mestaruuden riippuen siitä, kumman mestareista olisi selättänyt. Two Man Power Trip voitti kamppailun ja sen myötä WWF Tag Team -mestaruuden; Triple H säilytti Intercontinental-mestaruuden ja Steve Austin säilytti WWF-mestaruuden. 

Tapahtumassa nähtiin myös viimeiseen mieheen -ottelu The Big Show'n ja Shane McMahonin välillä. Neljäntenä otteluna nähtiin yli puolituntinen Ultimate Submission -kamppailu Kurt Anglen ja Chris Benoitin välillä.

## Otteluiden tulokset
 

## Backlash-tapahtumien kronologi
* Edellinen: Backlash (2000)
* Seuraava: Backlash (2002)

## Lähteet
*Tapahtuman viralliset internetsivut Internet Archivessa
Lännen tie

**Lännen tie** tai **Lännentie** voi tarkoittaa muun muassa

* Lännen tie, yhdysvaltalainen televisiosarja alkuperäiseltä nimeltään *Rawhide*
* 20 suosikkia – Lännen tie, Matti Heinivahon kokoelma-albumit
* Lännentie, Suomessa 1970- ja 1980-luvuilla julkaistu sarjakuvalehti
* Lännentie, 1970-luvun taitteen toteutumaton maantiehanke Turusta Ahvenanmaalle.
Ylivieskan lentokenttä

**Ylivieskan lentokenttä** on Ylivieskan Vähäkankaan itäpuolella, Sorvojan ja Pylvään asutusalueilla, noin kymmenen kilometriä kaupungin keskustasta itäkaakkoon sijaitseva lentokenttä. Kentällä on myös jonkin verran ultrakevytlentoja sekä helikopteritoimintaa.

Ylivieskan lentokenttä valmistui vuonna 1982. Se korvasi vanhan, Niemelänkylässä raviradan vieressä sijainneen ja jo jatkosodan aikana käytössä olleen kentän. Nykyinen lentokenttä on aiemmin toiminut lentoasemana, jolle on ollut myös säännöllistä reittiliikennettä, viimeksi vuonna 1996. Seudulla on toivottu liikenteen aloittamista uudelleen. Valvomattomaksi lentopaikaksi Ylivieskan lentoasema muutettiin marraskuussa 2003.

Lentokentän kiitotie on 1&nbsp;500 metriä pitkä ja valaistu. Ennen valvomattomaksi lentopaikaksi muuttamista kiitotiellä oli myös ILS-mittarilähestysmisjärjestelmä.

## Lähteet

## Aiheesta muualla
* Ylivieskan lentokenttä
* VFR Suomi/Finland – Ylivieskan lentopaikka 
* Lentopaikat.fi – Ylivieskan lentopaikka
Kiteen lentokenttä

**Kiteen lentokenttä** sijaitsee Itä-Suomessa Kiteellä valtatie 6:n läheisyydessä. Keski-Karjalan Ilmailukerho ry ja Joensuun harrasteilmailijat käyttävät kenttää purjelentotoimintaan. Kentällä on kiitotievalot ja valaistu asemataso.

## Lähteet

## Aiheesta muualla
* Kiteen kaupunki – Lentokenttä 
* VFR Suomi/Finland – Kiteen lentopaikka 
* Lentopaikat.fi – Kiteen lentopaikka
Sunyani

**Sunyani** on  Ghanan Bonon hallintoalueen pääkaupunki.  Vuonna 2000 siellä oli noin 62 000 asukasta.

Kaupungissa on lentokenttä, mutta sen kiitotie on alle 1&nbsp;300 metriä pitkä. Siksi sitä käyttävät vain pienet koneet kotimaan lentoihin.

Sunyanissa toimii vuonna 2011 perustettu yliopisto University of Energy and Natural Resources (UENR).
## Lähteet
Maitolaiturimuseo

**Maitolaiturimuseo** sijaitsee Tampere–Ruovesi-tien varrella Velaatan kaupunginosassa Tampereella. Kyseessä on yksi Suomen pienimmistä museoista. Yhdestä maitolaiturista koostuvan museon intendenttinä toimii vapaa-ajanharrastuksenaan museota ylläpitävä Timo Malmi. Museo ilmoittaa keskeiseksi tavoitteekseen lähentää kaupunkien ja maaseudun asukkaita. Tämän tarkoituksensa toteuttamiseksi museo tuo esille ajankohtaisia ja historiaan liittyvä asioita, jotka kiinnostavat molempia kohderyhmiä.

## Lähteet
Kaunasin vanhakaupunki

**Kaunasin vanhakaupunki** sijaitsee Niemen- ja Nemumasjoen yhtymiskohtaan rakennetun Kaunasin linnoituksen ympärillä. Lännessä ja etelässä rajana on joki, kun taas muut rakennukset on rakennettu linnoituksen itäpuolelle. Kaupungin perustana on vanha linnoitus, jota kunnostetaan myös Euroopan unionin rakennerahastojen tuella.

## Kirkot

Kaunasin linnoituksen vieressä on fransiskaaneille kuuluva Pyhän Yrjön kirkko, joka oli Liettuan sosialistisen neuvostotasavallan aikana varastorakennuksena. Kirkon täydellisen entisöinnin arvoksi on arvioitu noin 10 miljoonaa euroa. Kirkossa on jumalanpalveluksia varten punaisista tiilistä tehty tilapäinen alttari ja tuoleina toimivat retkeilytuolit.

## Museot

### Keramiikkamuseo

Kaunasin vanhassakaupungissa on useita museoita, kuten Kaunasin keramiikkamuseo, jonka vanhimmat ruukut ovat 1400-luvulta. Näyttelyssä on myös koristetiiliä ja tiiliä, joihin on sinetöity hallitsijoiden kuvia. Osa keramiikkamuseon näyttelystä on ulkomailta saatua, kuten yhdysvaltalainen tilapäiskokoelma.

Osa keramiikkamuseon Kaunasin vanhan kaupungintalon kellarissa olevista tiloista on ollut aikoinaan vankiselleinä. Yksi huoneista on eristysselli, karsseri.

### Viestintämuseo

Kaunasin viestintämuseossa on lyhyt esittely postilaitoksesta Liettuan suuriruhtinaskunnassa ja myös Liettuan tasavallassa vuoteen 1939. Viestintämuseon merkittävin osa liittyy puhelin-, radio- ja televisiotekniikkaan. Kaunasissa on ollut alaan liittyvää elektroniikkateollisuutta. Erilaiset puhelimet, radiovastaanottimet kuin myös Nokian ja Benefonin matkapuhelimet ovat edustettuina, samoin myös kaapelit paperieristeisistä kuparikaapelista ajanmukaisiin valokaapeleihin.
Paltamon vaakuna

**Paltamon vaakuna** on Paltamon kunnan tunnus. Vaakuna on saanut aiheensa tervanpoltosta ja tervakaupasta sekä niiden keskeisestä merkityksestä alueella varsinkin 1800-luvulla, joskin Paltamossa tervaa oli poltettu jo 1600-luvulla.

Vaakunan selitys on ”kultakentässä hirsittäin, alatusten, kolme mustaa tervavenettä tynnyreineen.” Vaakunan on suunnitellut Gustaf von Numers, ja Paltamon kunnanvaltuusto hyväksyi sen kokouksessaan 20. maaliskuuta 1953. Sisäasiainministeriö vahvisti vaakunan käyttöön 19. syyskuuta samana vuonna.

## Lähteet
* 
* 

## Aiheesta muualla
*
Kaunasin vanha kaupungintalo

**Kaunasin vanha kaupungintalo** sijaitsee Kaunasin vanhassakaupungissa raatihuoneentorin (kaupungintalontorin) keskellä. Se on suunniteltu ja rakennettu 1700-luvun lopulla. 

## Kaunasin avioliittotoimisto
Raatihuoneen kellarissa on Kaunasin keramiikkamuseo ja yläkerrassa, entisessä kaupunginraadin (kaupunginvaltuuston) salissa on Suomen maistraattia vastaava avioliittojen vihkimis- ja rekisteröimistoimisto, joka oli samassa paikassa jo Liettuan sosialistisen neuvostotasavallan aikana. Liettuassa uskonnollisilla yhteisöillä ei ole oikeutta oman vihkitoimituksensa yhteydessä vahvistaa avioliittoa oikeudelliseksi valtiossa sitovaksi Suomen evankelis-luterilaisen kirkon tai Suomen ortodoksisen kirkon tapaan. Uskonnollinen vihkiminen on siten viranomaisen vahvistettava erikseen oikeudelliseksi sitovaksi sopimukseksi. Toisen tai molempien vihittävistä on oltava Kaunasista, jotta vihkiminen voidaan suorittaa vanhassa kaupungintalossa. Vihkitoimitukseen on varauslista, jota hoitaa yksityinen yritys, ja yhden avioparin vihkimiseen varataan kymmenen minuuttia aikaa.

## Kaunasin keramiikkamuseo
Vanhan kaupungintalon kellarissa on Kaunasin keramiikkamuseo, jossa on keramiikkaa, esimerkiksi ruukkuja 1400-luvulta, mutta myös nykyaikaista keramiikkataidetta.

## Raatihuoneentori
Raatihuoneentorin ympärillä on muun muassa jesuiittakirkko, Mainoriksen museo ja Kaunasin viestintämuseo. Kaupungintalon itäpuolella on kaupungin järjestämä avoin langaton lähiverkko. Raatihuoneen itäseinän ja kadun välissä on telttakatoksinen ulkoilmaravintola, johon tarjoillaan kadun ylitse liettualaisravintolasta. Alueella on myös maksullisia pysäköintipaikkoja, johon avoin langaton lähiverkko ulottuu.
Vytautas Suuren sotamuseo

**Vytautas Suuren sotamuseo** on Liettuan puolustusministeriön ylläpitämä sotahistoriallinen museo. Se on sijoitettu uusklassista tyyliä edustavaan suureen rakennukseen Kaunasissa.

Museon etupihalla on useita sotilashenkilöitä kuvaavia realistisia veistoksia ja ikuinen tuli 1918–1923 Liettuan itsenäistymiseen ja vapaustaisteluun liittyneiden kaatuneiden muistoksi. Pihalla on kaksi neuvostoliittolaista 45 mm:n panssarintorjuntatykkiä ja kevyt telatykki.

Museon päähallissa on kopiovaloksia 1600-luvun tykeistä, ruhtinaiden kuvia sekä Liettuan suuriruhtinaskunnan ja suuriruhtinaiden kuvia. 

Museossa on merkittävä 1700-luvun kiväärien ja pistoolien kokoelma, johon kuuluu runsaasti musketteja. Toinen edellistä suppeampi kokoelma on ensimmäisen maailmansodan saksalaisia kranaatinheittimiä ja jalkaväkiaseita, joita oli saatu sotasaaliiksi Bermontin joukoilta, joiden mukana taistelivat myös baltiansaksalaiset Liettuan itsenäistymistä vastaan.

Museossa esitellyistä siviilitapahtumista merkittävin on Atlantin ylilentoyrityksestä jäljelle jäänyt lentokoneen hylky. Onnettomuus johti kahden liettualaisen lentäjän kuolemaan. Lentäjät on kuvattu Liettuan kymmenen latin setelissä. Osan näyttelystä muodostavat liettualaisten itsenäisyystaistelijoiden graniittinimitaulut.

## Aiheesta muualla
Paholaismuseo

**Paholaismuseo** on Kaunasissa sijaitseva paholaisveistosten näyttely. Kokoelman perustajan tarkoituksena oli kerätä kolmetoista tusinaa paholaisen kuvia, mutta niitä oli lopuksi noin 260. Museon portaikossa on paholaisiin liittyviä piirroksia kehystettyinä seinillä ja kaksi noitanukkea.

Pimeähköissä saleissa on keramiikkaveistettyjä paholaisia eri aikakausilta, ja nämä ovat esillä valaistuissa vitriineissä. Museon esittelytekstit ovat liettuaksi sekä pääosin myös englanniksi. Valokuvaus omaan käyttöön on sallittua, mutta se maksaa erikseen.

Museon perusti taiteilija Antanas Žmuidzinavičius (1876–1966), joka sai vuonna 1906 lahjaksi paholaista esittävän patsaan ja päätti tämän jälkeen pyhittää elämänsä taiteelle ja paholaisaiheisten esineiden keräämiselle. 1960-luvun alussa niitä oli kokoelmassa 260 kappaletta. Vuonna 2022 paholaisia on museossa jo yli 3000. Museossa on esillä niin pakanallisia kuin kristillisiä paholaisia, kaikkiaan kymmenistä eri maista.

## Kuvia

Tiedosto:002 devil representation.JPG
Tiedosto:008 devil representation.JPG
Tiedosto:013 devil representation.JPG
Tiedosto:Kaunas Teufelsmuseum Stalin jagd Hitler.jpg|Yksi veistoksista kuvaa Adolf Hitleriä Josif Stalinin ruoskalla yllyttämänä paholaisena. 
Tiedosto:024 devil representation.JPG
Tiedosto:016 devil representation.JPG
Tiedosto:022 devil representation.JPG
Tiedosto:015 devil representation.JPG


## Lähteet
Jeesuksen ylösnousemuksen kirkko

**Jeesuksen ylösnousemuksen kirkko** on näkötornitasanteen käsittävä valkoinen katolinen kirkko Kaunasin kaupungissa Liettuassa.

## Näköalatasanne
 

Sen matkailullinen merkitys perustuu näköalatasanteeseen, jolta näkee Kaunasin laajasti. Kirkon lähellä Kaunasin uudella keskusta-alueella ovat Vytautas Suuren sotamuseo, Paholaismuseo ja taidemuseo.

## Aiheesta muualla
* http://www.prisikelimas.lt/
Uinnin pitkän radan Euroopan-mestaruuskilpailut 2010

**Uinnin pitkän radan Euroopan-mestaruuskilpailut 2010** olivat järjestyksessään 30. uinnin pitkän radan Euroopan-mestaruuskilpailut. Kilpailut käytiin Unkarin Budapestissa ja Balatonjärvellä 4.–15. elokuuta 2010. Kilpailujen järjestäjänä toimi Euroopan uimaliitto LEN. Kilpailuohjelmaan kuuluivat uinti, avovesiuinti, uimahypyt ja taitouinti.

## Mitalistit
### Uinti
#### Miehet

#### Naiset

### Avovesiuinti

### Uimahypyt

### Taitouinti

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Kilpailujen viralliset kotisivut
Koripallo kesäolympialaisissa 1980

**[[Kesäolympialaiset 1980|Vuoden 1980 kesäolympialaisten]] [[koripallo]]** järjestettiin 20. &ndash; 30. heinäkuuta 1980 CSKA Universal Sports Hallissa ja Moskovan olympiastadionilla. Tämä oli kymmenes kerta, kun laji oli mukana olympialaisten ohjelmassa virallisena lajina. Mukana oli 14 maajoukkuetta ja yhteensä 215 pelaajaa.

## Mitalistit
### Miehet

### Naiset

## Lopputulokset
### Miehet

### Naiset

## Mitalitaulukko

## Lähteet
*Basketball at the 1980 Moskva Summer Games
WWE Bad Blood

**Bad Blood** (alun perin **Badd Blood**) oli showpaini pay-per-view (PPV) tapahtuma, minkä tuotti World Wrestling Entertainment (WWE), jotka pidettiin vuosina 1997, 2003 ja 2004. Vuonna 1997 se oli otsikoitu Badd Blood: In Your House. Vuosina 2003-2004 tapahtuma kuului RAW brändille. Jokaisessa kolmessa Bad Blood tapahtumassa pidettiin päätapahtuma matsina Hell in a Cell matsi. Vuonna 2005 tapahtuman korvasi One Night Stand, kun Vengeance siirtyi kesäkuulle ja The Great American Bash siirtyi heinäkuulle. 

## Tapahtumat

## Katso myös
* WWE Hell in a Cell

## Lähteet
* prowrestlinghistory.comin tulokset
Akropolis (Kaunas)

**Akropolis** on kauppakeskus Kaunasissa, Liettuassa. Se on rakennettu lähelle Niemenjoen rantaa ja sen viereen joen toiselle puolelle valmistuu Žalgiris Arena -sisähalli koripallon euroopanmestaruuskilpailuja varten.

Rakennuksen länsipuolella on nelikerroksinen vapaa pysäköintialue, jonka neljäs kerros on viereisen kirkon tornien tasalla, ja se on autolla tavoitettavana näköalatasanteena.

Kiinteistö on yhdistelmä kalliita merkkitavarakauppoja, tavallista Maxima-elintarvikemyymälää, kalliita konditorioita. Rakennuksen sisällä on säilytetty myös kaksi alueella sijainnutta vanhempaa rakennusta. Kauppakeskuksessa on myös kirjakauppoja.

## Lähteet
Liettuan kansatieteellinen museo

**Liettuan kansatieteellinen museo** ( tai ) eli **Liettuan ulkoilmamuseo (Rumšiškėssa)** on moneksi teema-alueeksi tai kyläksi rakennettu 195 hehtaarin laajuinen ulkomuseoalue Kaunasin läänin Rumšiškėsin kauppalan länsipuolella ja Kaunasin tekojärven itäpuolella. Kukin kylä heijastaa yhden Liettuan alueen kansanperintöä aikakaudelta 1700-luvulta 1900-luvulle. 

Museo on perustettu vuonna 1966 ja alueen rakentaminen alkoi seuraavana vuonna. Yleisölle museoalue avautui vuonna 1974. Sittemmin alue on täydentynyt. Museo sijaitsee metsäisellä alueella noin 20 kilometriä Kaunasista itään. Museo löytyy melko läheltä Kaunasista Vilnaan kulkevaa moottoritietä. Siellä on paikalle siirrettyjä ja kopioksi rakennettuja rakennuksia. Museo vastaa Suomen Seurasaarta.

## Kylät
* Aukštaitija
* Žemaitija
* Suvalkija
* Dzūkija
* Mažoji Lietuva
* Miestelis
* jurtta

Museo muistuttaa jurtan avulla Neuvostoliiton aikana Siperiaan karkotetetuista liettualaisista ihmisistä.


Lit. Freilichtmuseum Lageplan.jpg|Museoalueen kartta.
Open-Air Museum of Lithuania 29.jpg|Museoalueen keskivaiheella sijaitsevaa 'kaupunkia' (Miestelis).
Rumšiškes Lietuvos Liaudies Buities Muziejus Miestelis Kirche 09.jpg|Kirkko (Miestelis).
Lietuvos liaudies buites muziejus, Rumšiškės, Litva 04.jpg|
Račkiškės koplyčia, priekis.JPG|Maalaiskappeli.
Open-Air Museum of Lithuania 14.jpg|Taukopaikkoja on sijoitettu museoalueella.
LT RUMSISKES LIAUDIES MZ 200708 004.JPG|


## Lähteet

## Aiheesta muualla
Brad Jones

**Brad** tai **Bradley Jones** voi viitata seuraaviin henkilöihin:
*Brad Jones, australialainen moottoriurheilija
*Brad Jones, australialainen jalkapalloilija
*Brad Jones, yhdysvaltalainen jääkiekkoilija
*Brad Jones, yhdysvaltalainen muusikko
*Brad Jones, yhdysvaltalainen amerikkalaisen jalkapallon pelaaja
*Bradley Jones, englantilainen snookerpelaaja
*Bradley Jones, yhdysvaltalainen tekniikan tietokirjailija
Fitness

**Fitness** voi tarkoittaa muun muassa seuraavia asioita:

* Fitness-urheilu, fitness kilpaurheiluna
* Bodyfitness, fitness-urheilun alalaji
* *[[Fit]]*, aikakauslehti, joka ilmestyi aikaisemmin nimellä *Fitness*
* Fitness, fitness-urheilun alalaji
* kelpoisuus, (), evoluutiobiologian käsite
* kunto, (), ihmisen fyysistä ja henkistä toimintakykyä kuvaava käsite.
Kuubandoggi

**Kuubandoggi** (*Dogo Cubano*) on sukupuuttoon kuollut kuubalainen koirarotu, joka tunnetaan myös nimellä *kuubanmastiffi*.

## Ulkonäkö
Kuubandoggi oli bullmastiffin tyyppinen, voimakas, lihaksikas ja vankkarakenteinen koira. Kooltaan se oli englanninbulldoggin ja mastiffin väliltä. Pää oli leveä ja litteä ja kuono lyhyt, leveä ja äkillisesti loppuva. Huulet olivat pitkät ja alaleuan yli riippuvat. Korvat olivat keskikokoiset ja osittain riippuvat. Raajat olivat kohtuullisen pitkät. Häntä oli melko lieriömäinen ja ylöspäin hännänpäätä kohti kaartunut. Rotua kuvailtiin "ruosteen sudenväriseksi" ja sillä oli musta maski, huulet ja raajat.

## Alkuperä

Rotua kasvatettiin alun perin luostarissa Santiago de Cubassa. Sen esi-isät olivat todennäköisesti 1500-luvulla saarelle tuotuja espanjalaisia mastiffeja, joita käytettiin alueen alkuperäisten intiaanien tappamiseen – ns. "etniseen puhdistukseen". Erään saarella asuneen katolisen papin mukaan nämä koirat oli koulutettu "verenhimoisiksi".

Ajan myötä espanjalaiset mastiffit alkoivat muuttua ja jalostua erilliseksi paikalliseksi roduksi. Näin syntynyttä rotua käytettiin karanneiden orjien kiinniottoon, koiratappeluihin ja härkätaisteluihin. Orjakaupan lakkauttamisen jälkeen kuubandoggi kävi liian kalliiksi ruokkia, minkä vuoksi se kuoli ajan kuluessa sukupuuttoon. Kuitenkin vielä vuonna 1912 se oli riittävän tunnettu, että se kuvattiin yhdessä 50 savukekortin kortissa, ja vuonna 1935 se mainittiin teoksessa *Hutchinson Dog Encyclopedia*.

1800-luvun alkupuolella ensimmäiset kaksi länsimaissa nähtyä rodun edustajaa saapui Lontoon eläintarhaan.

## Katso myös
*Dogo argentino
*Boliviandoggi
*Brasiliandoggi
*Guatemalandoggi
*Luettelo taistelukoiraroduista
*Uruguayncimarron

## Lähteet

## Aiheesta muualla
*Molosser World: Dogo Cubano
Somebody Loves Me

”**Somebody Loves Me**” on George Gershwinin ja Emilia Renaudin säveltämä ja B. G. DeSylvan ja Ballard MacDonaldin sanoittama musiikkikappale vuoden Broadway-musikaalista *George White’s Scandals of 1924*. Sen esitti musikaalissa Winnie Lightner. Ensimmäisen singlelistoille nousseen version äänitti Paul Whitemanin orkesteri vuonna 1924. Whitemanin levytys pysyi Yhdysvalloissa listojen kärjessä viisi viikkoa.

Kappale oli pinnalla joitakin vuosia näytelmän ensiesityksen jälkeen, mutta myöhemmin siitä on tullut suositumpi jazzmusiikin improvisaatiovälineenä. Sen ovat levyttäneet muun muassa Fletcher Henderson (1930), Benny Goodman (1936), Benny Carter (1937), Bing Crosby (1939) Bud Powell (1950), Oscar Peterson (1952), Kiri Te Kanawa (1987) ja Meat Loaf (1998). Lena Horne lauloi sen vuoden 1944 elokuvassa *Amor, Amor*, ja elokuvassa *Rytmin kiihkoa* (1955) sen esitti Peggy Lee. Kanadalainen laulukvartetti The Four Lads nousi listoille vuoden 1952 levytyksellään.

## Lähteet
Flustra foliacea

**Flustra foliacea** on Cheilostomatida-lahkoon kuuluva röyhelömäinen sammaleläin,
jota tavataan pääasiassa Pohjanmeressä.

## Koko ja ulkonäkö
*F. foliacea* muodostaa merenpohjaan tuuheita runkokuntia, joiden korkeus on tavallisesti 6–10 senttimetriä mutta joskus jopa 20 senttimetriä. Runkokunnat haarautuvat lukemattomiin vaaleanharmaisiin tai -ruskeisiin liuskoihin, jotka tuoksuvat tuoreina voimakkaasti sitruunalle. Liuskat ovat kovia mutta taipuisia ja niiden molemmilla puolilla kasvaa yksittäisiä sammaleläimiä eli *tsooideja*.

Tsooideja on kahta tyyppiä, puolustukseen ja puhdistukseen erikoistuneita *aviculariumeja* ja ravinnonhankintaan erikoistuneita *autotsooideja*.  Aviculariumit ovat puolet pienempiä kuin autotsooidit ja sijaitsevat autotsooidien muodostamien rivien haaroissa. Tavallisesti tsooidit muodostavat viiden ryhmiä, joissa yksi on keskellä ja neljä muuta sen ympärillä. Yksittäinen tsooidi on kielenmuotoinen ja noin 400 mikrometriä pitkä ja 200–280 mikrometriä leveä. Sen ulkoreunalla on 4–5 nuijamaista piikkiä ja suuaukolla 13–14 lonkeroa.

## Levinneisyys
*F. foliaceaa* tavataan Pohjanmeressä ja Britteinsaarten ympäristössä.

## Elinympäristö
*F. foliacea* elää karkealla tai kovalla pohjalla vuorovesivyöhykkeen alapuolella. Se viihtyy etenkin voimakkaissa pohjavirtauksissa.

## Ravinto
*F. foliacea* on planktoninsyöjä.

## Lähteet
Cordobantaistelukoira

**Cordobantaistelukoira** (*Perro de Pelea Cordobés*) on sukupuuttoon kuollut argentiinalainen koirarotu. Latinaksi se tunnettiin nimellä *Pugnatum canis cordubensis*. 

## Ulkonäkö
Cordobantaistelukoira oli kookas ja valkoinen.

## Luonne ja käyttäytyminen
Cordobantaistelukoira tunnettiin hurjasta luonteestaan. Se oli niin aggressiivinen muita koiria kohtaan, että urokset hyökkäsivät narttujen kimppuun jopa kesken astutuksen. Tämän vuoksi myös metsästyksen oli tapahduttava pienessä molempien sukupuolten edustajista koostuneessa ajueessa, sillä muuten tiedossa olisi ollut tappelu ajueen yksilöiden välillä.

## Alkuperä

Rotu kehittyi Córdoban maakunnassa mastiffin, bullterrierin, bokserin ja vanhantyyppisen englanninbulldoggin risteytyksestä. Sen esivanhemmista huomattavin oli bullterrieri, jota siihen aikaan yhä käytettiin Englannissa koiratappeluihin. Se antoi cordobantaistelukoiralle värityksensä ja taistelutaipumuksensa.

Desmond Morriksen mukaan rotu olisi jalostettu alun perin Espanjassa espanjanmastiffista, bullterrieristä ja vanhantyyppisestä englanninbulldoggista. Se olisi sittemmin viety Etelä-Amerikkaan, missä sitä käytettiin dogo argentinon kantarotuna. 

Moni rodun edustaja kuoli koiratappeluareenalla, mikä osaltaan vaikutti lajin kuolemiseen sukupuuttoon. Espanjassa myös koiratappeluiden kieltäminen vaikutti populaation voimakkaaseen laskuun.

## Lähteet

## Katso myös
*Brasiliandoggi
*Bullterrieri
*Dogo argentino
*Guatemalandoggi
*Intianbullterrieri
*Luettelo taistelukoiraroduista
*Pakistaninbullterrieri